《甲午岁题江汉王粲楼和达实密雅苏韵》
元代·李士瞻

大江西下思漫漫，憔悴王郎旧倚栏。貔虎昼嘷沙草白，辘轳夜转井梧寒。

帛书喜托云中雁，锦字羞题梦里鸾。魏国山河刘社稷，可怜无地望长安。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。